Държавен вестник, бр. 71, 2003 г., стр. 32

С Т Р .  32
Д Ъ Р Ж А В Е Н   В Е С Т Н И К
Б Р О Й  71
(4) При освобождаване на задържаното лице
в книгата за задържани лица се отбелязва здра-
вословното му състояние, като при необходи-
мост или по искане на лицето се извършва и
медицински преглед по реда на чл. 20.
(5) При предаване на задържано лице на друго
структурно звено на МВР или на Главна дирек-
ция “Изпълнение на наказанията” се изготвя
съпроводително писмо по образец (приложе-
ние № 4), в което се прави опис на съпровожда-
щите документи и данни за лицето.
Раздел V
Действия при криза
Чл. 49. Съобразно архитектурния план на
сградата в инструкциите на постовете и марш-
рутите на служителите по охрана на помеще-
ния за задържане се вписват правила за дейст-
вия при криза, които се отнасят за усложнения,
предизвикани от задържани лица (нападение,
опит за бягство, самонаранявания и др.), при-
родни бедствия, пожари, крупни промишлени
аварии и др.
Чл. 50. Действията при криза в случай на
външно нападение на обекта се планират и в
ОДЧ на структурното звено на МВР.
Чл. 51. За задържани лица, настанени в ме-
дицински заведения, действията при криза се
планират и съгласуват с териториалното поли-
цейско звено и ръководството на медицинско-
то заведение.
Чл. 52. Служителите, осъществяващи охра-
ната на задържани лица, не допускат нарушава-
нето на системата за физическа защита на за-
държаните лица, придобиването от тях на вещи
и осъществяването на нерегламентирани кон-
такти, които са предпоставка за възникване на
кризисни ситуации.
Раздел VI
Ред за достъп до помещенията за задържане и
даване на информация за задържаните лица
Чл. 53. За извършване на служебна проверка
по заповед относно действия на задържано лице
и/или на служители на МВР се предоставя за
ползване цялата информация, свързана с преби-
ваването на лицето в структурното звено на МВР.
Чл. 54. При осигуряване на допълнителна
информация за задържаното лице за нуждите
на съдебната система могат да се изготвят справ-
ки или предоставят копия от служебната доку-
ментация, водена в структурните звена на МВР.
Чл. 55. (1) Право на достъп и осъществяване
на контрол по отношение спазване човешките
права, реда и режима в помещенията, където
пребивават и се настаняват лица в структурните
звена на МВР, имат международни и неправи-
телствени организации, свързани с тази дейност
и упълномощени съгласно международните ан-
гажименти на Република България или от съот-
ветните компетентни национални институции.
(2) Достъп до помещенията за задържане и
задържаните лица се осигурява на международни
експерти, които могат да ги посещават по силата
на международни договори и конвенции, ратифи-
цирани от Република България. В тези случаи се
спазват изискванията на съответния акт.
(3) Режимът на достъп на представители на
неправителствени организации и други органи
и институции, осъществяващи граждански конт-
рол върху дейността на МВР, е предварително-
уведомителен по реда за пропускателния режим
в МВР.
(4) Посещения и проверки, извършени по
ал. 1, 2 и 3, се отразяват в книгата за инспекции
(приложение № 5).
Чл. 56. Информацията за задържани в струк-
турните звена на МВР лица се предоставя на
средствата за масово осведомяване след съгла-
суване с длъжностното лице, което пряко рабо-
ти или ръководи работата с лицето, като се следи
да не се възпрепятства ходът на разследването
и да не бъдат нарушени разпоредбите на Закона
за защита на класифицираната информация и
правата на задържаното лице.
Чл. 57. (1) Във връзка с работата по конкре-
тен случай могат да бъдат въвеждани ограни-
чения по отношение на кръга от служители,
които ще разполагат с информация за задържа-
ното лице, или да не се подава информация в
средствата за масово осведомяване по прецен-
ка на длъжностното лице, което ръководи ра-
ботата със задържания.
(2) В изключителни случаи, при които е не-
обходимо да се осигури анонимността на задър-
жаното лице при придвижване на публично
място, му се поставя временно маска или друго
средство за гарантиране на анонимност.
Раздел VII
Приемане на призовани лица и лица, посетили
по свое желание структурното звено на МВР
Чл. 58. (1) Призованите лица и лицата, посе-
тили по свое желание поделение на МВР, се при-
емат от специално определени длъжностни лица.
(2) С всяко лице се провежда предварителен
разговор в приемните в структурните звена на
МВР, за да бъде установена целта на посещени-
ето и да се събере информация, необходима за
последващите служебни действия.
(3) Когато лицето не знае български език
или е малолетно, психично болно, нуждае се от
спешна медицинска помощ и др., преди започ-
ване на служебни действия се осигурява необ-
ходимото за целта длъжностно лице—преводач,
педагог, психолог, лекар и др.
(4) След предварителния разговор специал-
но определеното длъжностно лице уведомява
служителя от структурното звено, който ще
работи с лицето, а влизането му в структурното
звено на МВР се отразява в книгите за пропус-
кателния режим.